# Alžbeta Göllnerová-Gwerková

### Z Wikipédie

Alžbeta (rod. Göllnerová) Göllnerová-gwerková
literárna historička, prekladateľka
Narodenie | 19. október 1905 Čierny Balog
Úmrtie | 18. december 1944 Banská Bystrica-Kremnička
Pozri aj Biografický portál

Alžbeta Göllnerová-gwerková (rod. Göllnerová) (* 19. október 1905, Čierny Balog - † 18. december 1944, Banská Bystrica-Kremnička) bola literárna historička, prekladateľka.

## [úprava] Rodina

- otec Karol Göllner
- matka Otília rod. Holéczyová
- manžel Edmund Gwerk

## [úprava] Životopis

V roku 1917-1919 študovala na obchodnej škole, 1919-1925 na gymnáziu v Banskej Bystrici, 1925-1930 češtinu a maďarčinu na Filozofickej fak. KU v Prahe. Absolvovala študijný pobyt na Sorbonne v Paríži a v Cluji. Učiteľka v Spišskej Novej Vsi, v Rimavskej Sobote, na maďarskom učiteľskom ústave v Bratislave, 1939-1944 na gymnáziu a na učiteľskom ústave v Banskej Štiavnici. Iniciátorka a priekopníčka modernej slov. hungaristiky. Vedecky pracovala aj v oblasti historiografie, sústredila sa na obdobie starších slov. dejín v období reformácie. Neskôr sa zamerala na problematiku maďarskej literatúry 19. a 20. stor. Spolupracovala na slovensko-maďarskom slovníku. Venovala sa aj výskumu slovesnkej literatúry, pripravila medailóny o popredných slov. spisovateľoch, v rkp. zanechala monografie o E.M. Šoltésovej a teoretickú prácu o románe. V roku 1932-1938 členka redakčného kruhu Prúdov, lit. čsp. Služba. Aktivistka a funkcionárka spolkov a ženského hnutia na Slovensku, spoluzostavovateľka a spoluautorka feministického zborníka, v kt. propagovala úplnú emancipáciu ženy. Účastníčka SNP, rasovo prenasledovaná, zatknutá nacistami v Banskej Bystrici (10. novembra 1944), zahynula ako obeť fašizmu v Banskej Bystrici-Kremničke.

## [úprava] Literatúra

- Slovník slovenských spisovateľov 20. storočia

## [úprava] Externé odkazy

- OSUD VKMK Zdroj, z ktorého pôvodne čerpal tento článok.

Zdroj: "http://sk.wikipedia.org../../../a/l/%C5%BE/Al%C5%BEbeta_G%C3%B6llnerov%C3%A1-Gwerkov%C3%A1_f01f.html"

Kategórie: Zdroj OSUD VKMK | Osobnosti SNP | Slovenskí literárni historici | Narodenia v 1905 | Úmrtia v 1944 | Články bez interwiki

##### Views

- Stránka
- Diskusia
- Aktuálna verzia

##### Hľadaj